หุ้นเช้า27ม.ค.ปิดบวกบวก 6.80 จุด
ดัชนีหุ้นภาคเช้า 27 ม.ค. ปิดที่ระดับ 1,075.34 จุด เพิ่มขึ้น 6.80 จุด มูลค่าการซื้อขาย 14,232.35 ล้านบาท
27 ม.ค. 2555

ดัชนีหุ้นภาคเช้า 27 ม.ค. ปิดที่ระดับ 1,075.34 จุด เพิ่มขึ้น 6.80 จุด มูลค่าการซื้อขาย 14,232.35 ล้านบาท
ตลาดหุ้นช่วงเช้าปิดที่ระดับ 1,075.34 จุด เพิ่มขึ้น 6.80 จุด(+0.64%)มูลค่าการซื้อขาย 14,232.35 ล้านบาท นักวิเคราะห์ฯเผยตลาดหุ้นไทยเช้านี้ปรับขึ้นต่อ โดยมีแรงซื้อหุ้นพลังงานและปิโตรเคมีนำตลาดฯ ปัจจัยบวกมาจากการที่เฟดพร้อมตรึงดอกเบี้ยระดับต่ำไปถึงปี 2557 ประกอบกับนักลงทุนต่างชาติกลับมาซื้อ 3 วันติดต่อกัน ทั้งนี้แนะนำให้ติดตามการประชุม “เวิลด์ อีโคโนมิค ฟอรั่ม” ที่น่าจะมีมาตรการกระตุ้นเศรษฐกิจออกมา บ่ายนี้ตลาดฯมีโอกาสผันผวนและอาจมีแรงขายทำกำไรสลับออกมา พร้อมให้กรอบการเคลื่อนไหวที่ 1,070-1,080 จุด
ตลาดหลักทรัพย์ ปิดตลาดช่วงเช้าวันนี้ที่ระดับ 1,075.34 จุด เพิ่มขึ้น 6.80 จุด(+0.64%)มูลค่าการซื้อขาย 14,232.35 ล้านบาท การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,076.14 จุด และแตะจุดต่ำสุดของช่วงเช้าที่ระดับ 1,070.25 จุด
นายอภิสิทธิ์ ลิมป์ธำรงกุล ผู้อำนวยการอาวุโส ฝ่ายวิเคราะห์หลักทรัพย์ บล.เกียรตินาคิน กล่าวว่า ตลาดหุ้นไทยเช้านี้ปรับตัวขึ้นต่อ โดยยังมีแรงซื้อหุ้นบิ๊กแคปขนาดใหญ่ในกลุ่มพลังงานและปิโตรเคมีเข้ามาอย่างเนื่อง ตลาดฯยังตอบรับปัจจัยบวกที่เฟดจะคงอัตราดอกเบี้ยระดับต่ำไปจนถึงปี 2557 ประกอบกับนักลงทุนต่างชาติกลับมาซื้อสุทธิ 3 วันติดต่อกัน ทั้งนี้แนะนำให้นักลงทุนติดตามการประชุมเศรษฐกิจโลก “เวิลด์ อีโคโนมิค ฟอรั่ม" ในช่วงวันที่ 26-28 ม.ค. นี้ ซึ่งน่าจะมีข้อตกลงหรือมาตรการกระตุ้นเศรษฐกิจต่างๆออกมา
แนวโน้มการลงทุนในช่วงบ่ายนี้ นายอภิสิทธิ์ กล่าวว่า ตลาดฯมีโอกาสที่จะผันผวนและมีแรงขายทำกำไรสลับออกมาเป็นระยะๆ หลังปรับตัวขึ้นแรงมา 2 วัน พร้อมให้กรอบการเคลื่อนไหวที่ 1,070-1,080 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่         
SCC   มูลค่าการซื้อขาย 1,764.66 ล้านบาท ปิดที่ 339.00 บาท เพิ่มขึ้น 9.00 บาท  PTTGC มูลค่าการซื้อขาย   898.69 ล้านบาท ปิดที่  64.00 บาท เพิ่มขึ้น 0.75 บาทPTT   มูลค่าการซื้อขาย   897.13 ล้านบาท ปิดที่ 336.00 บาท เพิ่มขึ้น 4.00 บาท   BANPU มูลค่าการซื้อขาย   890.34 ล้านบาท ปิดที่ 592.00 บาท เพิ่มขึ้น 8.00 บาท  BBL   มูลค่าการซื้อขาย   600.40 ล้านบาท ปิดที่ 152.00 บาท ราคาไม่เปลี่ยนแปลง
 



ตลาดหุ้นเช้าปิดบวก